Uavhengig av landets dårlige veiinfrastruktur gjør jernbanenettet ikke et stort bidrag til den nasjonale transportinfrastrukturen, og det frakter kun ca. 7 % av landets samlede gods. Den 30-40 timer lange turen fra Hanoi til Ho Chi Minh-byen blir tatt av få passasjerer, men siden feriesteder som Huế, Hội An og Nha Trang ligger langs banen kommer det allikevel noe turisttrafikk. Etter den kinesisk-vietnamesiske krigen i 1978 har det vært noen reiserestriksjoner i grenseområdet og disse gjelder fortsatt, og som en følge av disse restriksjonene er bruken av banene nord og sør for Hanoi begrenset. Strekningen Ho Chi Minh-byen-Hanoi er dårlig vedlikeholdt og den tekniske infrastrukturen, mye ødelagt av krig, har til nå kun gjennomgått midlertidige reparasjoner på mange steder. I tillegg er de sentrale delene av landet offer for voldsomme årlige oversvømmelser og broer blir ofte revet bort, noe som fører til langvarige stengeperioder.